Nr. 53 / 08.01.2020

**Către unităţile de învăţământ preuniversitar din judeţul Alba**

În atenţia doamnei/domnului director

**Ref.** **Modificarea duratei contractului individual de muncă** din durată determinată de un an, în contract individual de muncă **pe durata de viabilitate a postului/catedrei** conform prevederilor art. 93^1 din *Legea educației naționale nr. 1/2011*, cu modificările și completările ulterioare, începând cu data de **01.09.2020**

În conformitate cu prevederile **art. 4 alin. (1) lit. j)** şi **art. 51-52** din *Metodologia – cadru privind mobilitatea personalului didactic de predare din învăţământul preuniversitar în anul şcolar 2020-2021*, aprobată prin OMEC nr. 5259/12.11.2019, numită în continuare **Metodologie**, la termenul prevăzut la **pct. I, alin. (9)** din *Calendarul mobilităţii personalului didactic de predare din învăţământul preuniversitar pentru anul şcolar 2020-2021*, Anexa nr. 19 la Metodologie, numit în continuare **Calendar**:

În perioada **30 martie – 8 aprilie 2020**, se soluţionează cererile de modificare a duratei contractului individual de muncă din contract încheiat pe perioadă determinată de un an în **contract individual de muncă încheiat pe durata viabilităţii postului** didactic/catedrei, **în baza acordurilor emise** de consiliile de administraţie ale unităţilor de învățământ.

**Pot beneficia** de modificarea duratei contractului individual de muncă din durată determinată de un an, în contract individual de muncă pe durata de viabilitate a postului/catedrei **cadrele didactice calificate** care îndeplinesc **cumulativ** următoarele **condiţii generale** şi **condiţii specifice**:

**Condiţii generale:**

* sunt cadre didactice calificate care au promovat examenul naţional de definitivat;
* au obţinut la concursul național de titularizare nota/media cel puțin 7 (şapte);
* postul didactic/catedra pe care sunt încadrate în anul şcolar curent să fie vacant;
* în situaţia în care sunt cadre didactice debutante, trebuie să fie înscrise şi să promoveze examenul național pentru dobândirea definitivării în învățământ, sesiunea 2020;
* cadrele didactice care participă şi la concursul de ocupare a posturilor didactice/catedrelor vacante/rezervate în învăţământul preuniversitar, sesiunea 2020, trebuie să obţină minimum media 5 (cinci), potrivit prevederilor art. 62 alin. (9), la disciplina corespunzătoare postului didactic/catedrei pe care sunt încadrate în anul şcolar curent;
* dacă solicitanţii au participat la mai multe concursuri de titularizare în învățământul preuniversitar de stat, modificarea duratei contractului individual de muncă pe durata de viabilitate a postului se realizează în baza celei mai mari note/medii de repartizare obținute, în specialitatea postului didactic/catedrei ocupat(e);
* la ultimul concurs de titularizare în învățământul preuniversitar de stat la care a participat nu a obţinut notă sub 5 (cinci) la proba scrisă în specialitatea postului didactic/catedrei ocupat(e).

**Condiţii specifice:**

1. posturile didactice/catedrele pe care sunt încadraţi candidaţii în anul şcolar curent:
	* nu au fost ocupate în etapele anterioare ale mobilității personalului didactic de predare;
	* sunt constituite sau se pot constitui în una sau mai multe unități de învățământ cu personalitate juridică sau în una sau mai multe discipline, conform art. 51 alin. (6);
	* sunt complete.
2. candidaţii respectă condițiile de ocupare a postului didactic/catedrei conform Metodologiei;
3. candidaţii deţin avizele și atestatele necesare pentru ocuparea postului didactic/catedrei conform Metodologiei;
4. candidaţii au obținut calificativul „Foarte bine” în ultimii 2 (doi) ani școlari încheiați și calificativul parțial “Foarte bine” în anul școlar în curs;
5. candidaţii nu au fost sancționate disciplinar în ultimii 2 (doi) ani școlari încheiați și nici pe parcursul anului școlar în curs;
6. cadrele didactice cu o vechime mai mică de 2 (doi) ani şcolari, trebuie să facă dovada că au obţinut calificativul “Foarte bine” şi că nu au fost sancționate disciplinar pe perioada desfăşurării activităţii;
7. în cazul posturilor didactice/o catedrelor care necesită probe practice/orale, beneficiază de modificarea duratei contractului individual de muncă din durată determinată de un an, în contract individual de muncă pe durata de viabilitate a postului/catedrei, în unitatea/unitățile de învățământ în care este încadrat în condițiile în care candidatul a obținut cel puţin nota 7 (şapte) sau calificativul admis la proba practică/orală în oricare din etapele mobilităţii personalului didactic de predare din învăţământul preuniversitar.

**Notă:**

* *Cadrele didactice calificate încadrate pe perioadă determinată de un an pe posturi didactice/catedre constituite din două sau mai multe discipline care nu se ocupă în baza aceleaşi probe scrise, în concordanță cu specializările dobândite prin studii, potrivit Centralizatorului, pot solicita modificarea contractului individual de muncă pe durata viabilităţii postului, începând cu data de 1 septembrie 2020, în situația în care ponderea cea mai mare de ore din cadrul postului didactic/catedrei o are disciplina/o au disciplinele pentru care cadrul didactic a susținut proba scrisă sau disciplinele care constituie postul didactic/catedra au aceeași pondere, cu respectarea cumulativă a celorlalte condiții generale şi specifice.*
* *Cadrele didactice calificate care au promovat examenul naţional de definitivare în învăţământ, încadrate pe perioadă determinată de un an pe posturi didactice/catedre constituite în două sau mai multe unităţi de învăţământ pot beneficia de modificarea duratei contractului individual de muncă din durată determinată de un an, în contract individual de muncă pe durata de viabilitate a postului/catedrei, începând cu data de 1 septembrie 2020, în situaţia în care obţin acordul consiliilor unităţilor de învăţământ privind modificarea duratei contractului individual de muncă, astfel încât, începând cu data de 1 septembrie 2020, în unităţile de învăţământ în care este încadrat să i se poată constitui un post didactic/o catedră complet(ă).*

**Criterii de departajare**

În situația în care, la nivelul unităţii de învăţământ, la o anumită specialitate, numărul cadrelor didactice, care pot beneficia de modificarea duratei contractului individual de muncă şi îndeplinesc toate condițiile generale şi specifice, este mai mare decât numărul posturilor didactice/catedrelor vacante, **ordinea de prioritate este**:

1. cadrul didactic cu domiciliul în localitatea în care solicită postul didactic/catedra.
2. domiciliul cel mai apropiat de unitatea de învăţământ;
3. nota/media de repartizare cea mai mare în baza căreia se realizează modificarea contractului individual de muncă;
4. gradul didactic;
5. nota/media cea mai mare obținută la gradul didactic sau la examenul de definitivare în învățământ;
6. media de departajare cea mai mare calculată conform anexei nr. 15 la Metodologie;
7. media cea mai mare obținută la examenul de licență/absolvire a studiilor, respectiv media cea mai mare obținută la examenul de bacalaureat pentru absolvenții liceelor pedagogice.

**Calendarul desfăşurării activităţilor**

30 martie 2020

**Actualizarea listei posturilor** didactice / catedrelor vacante şi **publicarea sub un cod unic** a catedrelor constituite pe mai multe unităţi de învăţământ sau pe mai multe discipline;

31 martie – 1 aprilie 2020

**Depunerea**, înregistrarea cererilor candidaţilor la secretariatele unităților de învățământ; **dosare** întocmite conform cererii tip;

**Analizarea cererilor în consiliile de administrație** ale unităților de învățământ;

Comunicarea **acordului** sau **a refuzului motivat** privind modificarea contractului individual de muncă încheiat pe durată determinată de un an, în contract individual de muncă pe durata de viabilitate a postului.

2 aprilie 2020

**Transmiterea la inspectoratul** **școlar** pe adresa *negucioiu@yahoo.co.uk* a listelor cuprinzând cadrele didactice care au primit acordul sau refuzul motivat al consiliilor de administrație ale unităților de învățământ privind modificarea contractului individual de muncă pe durată determinată de un an, în contract individual de muncă pe durata de viabilitate a postului/catedrei, **conform machetei** AB\_MODIFICARE\_CONTRACT\_DVP\_2020.xlsx.

2-7 aprilie 2020

**Verificarea** de către comisia de mobilitate constituită la nivelul inspectoratului şcolar a listelor cuprinzând cadrele didactice care **au primit acordul sau refuzul motivat** al consiliilor de administrație ale unităților de învățământ privind modificarea contractului individual de muncă pe durată determinată de un an, în contract individual de muncă pe durata de viabilitate a postului/catedrei;

**Înregistrarea contestaţiilor** la inspectoratele școlare şi **remedierea eventualelor abateri** constatate de inspectoratul şcolar;

**Preşedintele comisiei** judeţene de mobilitate **solicită, în scris**, directorului unităţii de învăţământ respective **revenirea asupra situaţiei**, cu reluarea procedurilor legale, în vederea remedierii abaterilor constatate de inspectoratul şcolar

8 aprilie 2020

**Soluționarea contestațiilor** de către consiliul de administrație al inspectoratului școlar şi **validarea listelor finale** cuprinzând cadrele didactice pentru care se propune modificarea duratei contractului individual de muncă din durată determinată de un an, în contract individual de muncă pe durata de viabilitate a postului/catedrei;

**Listele finale**, validate de consiliul de administraţie al inspectoratului şcolar, **se afişează la inspectoratul şcolar** la termenul prevăzut în Calendar şi, în baza acestor liste, inspectorul şcolar general emite deciziile privind modificarea duratei contractului individual de muncă din durată determinată de un an, în contract individual de muncă pe durata de viabilitate a postului/catedrei.

9-15 aprilie 2020

**Emiterea și comunicarea deciziilor** emise de ISJ Alba, privind modificarea contractului individual de muncă pe durată determinată de un an, în contract individual de muncă pe durata de viabilitate a postului/catedrei.

Pentru verificarea de către Comisia judeţeană de mobilitate a propunerilor făcute de consiliile de administraţie din unităţile de învăţământ, în vederea emiterii deciziilor de repartizare, ISJ Alba, vă solicită să transmiteţi următoarele:

1. **Lista candidaţilor** pentrucare **directorii au emis acord sau refuz motivat** de modificare a duratei contractului individual de muncă din durată determinată de un an, în contract individual de muncă pe perioada de viabilitate a postului didactic/catedrei, tipărită din macheta AB\_MODIFICARE\_CONTRACT\_DVP\_2020.xlsx;
2. **Copia procesului-verbal** al şedinţei consiliului de administraţie al unităţii de învăţământ în care au fost discutate cererile candidaţilor;
3. **Dosarele candidaţilor** cu documentele prevăzute în cererea-tip *„Cerere\_modificare\_contract\_DVP\_2020.docx”*, pe baza cărora s-a aprobat în consiliul de administraţie modificarea duratei contractului individual de muncă, începând cu data de 01.09.2020;
4. **Macheta** AB\_MODIFICARE\_CONTRACT\_DVP\_2020.xlsx, în format electronic, se transmite pe adresa de email: *negucioiu@yahoo.co.uk*.

**TERMEN: 2 aprilie 2020**

**INSPECTOR ŞCOLAR GENERAL,**

**PROF. CORNEL-STELIAN SANDU**

INSPECTOR ŞCOLAR GENERAL ADJUNCT,

PROF. ELENA IGNAT

INSPECTOR RESURSE UMANE,

PROF. CONSTANTIN NEGUCIOIU

AVIZ JURIDIC,

JR. FLORINA-ISABELA PALAMARU